Diari Oficial de la Generalitat Valenciana


Sumari del DOGV 4554, del 29-07-2003 (2003/8359)

Informació pública de l'emissió de quotes, en període voluntari de pagament, de recursos permanents de la Cambra Oficial de Comerç, Indústria i Navegació d'Alacant, que correspon a l'exercici 2003.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4554

Data del DOGV
:   29-07-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/8359


Organisme emissor
:   Cambra Oficial de Comerç, Indústria i Navegació - Alacant

Tipus de document
:   Anunci

Informació pública de l'emissió de quotes, en període voluntari de pagament, de recursos permanents de la Cambra Oficial de Comerç, Indústria i Navegació d'Alacant, que correspon a l'exercici 2003. [2003/Q8359]
  
En compliment de la Llei 3/1993, de 22 de març, Bàsica de les Cambres Oficials de Comerç, Indústria i Navegació, en els articles 6, 12, 13 i 14 (Boletín Oficial del Estado 70, de 23 de març de 1993) i l'article 62 de la Llei 12/1996, de 30 de desembre, de Pressuposts Generals de l'Estat per a 1997 (Boletín Oficial del Estado de 31 de desembre de 1996), i la Llei 11/1997, de 16 de desembre, de la Generalitat Valenciana, de Cambres Oficials de Comerç, Indústria i Navegació de la Comunitat Valenciana (Diari Oficial de la Generalitat Valenciana 3.145, de 18 de desembre de 1997), esta Cambra Oficial de Comerç, Indústria i Navegació comunica als seus electors contribuents que ha posat a cobrament les següents exaccions, exigibles segons la llei:
  
Impost d'activitats econòmiques: article 12.1.a de la Llei 3/1993, modificada per la disposició addicional sisena i d'acord amb la disposició transitòria novena de la Llei 51/2002.
  
Impost sobre la renda de les persones físiques: una exacció de l'1,5 per mil girada sobre els rendiments a què es referix la secció tercera del capítol primer del títol II de la Llei 40/1998, de 9 de desembre, del impost sobre la renda de les persones físiques, quan deriven d'activitats incloses en l'article 6 de la Llei 3/1993 (article 62 de la Llei 12/1996).
  
Impost de societats: l'article 62 de la Llei 12/1996, establix que el tipus aplicable a cada un dels trams de quota serà el que s'indica a continuació:
  
Trams/euros %
  
De 0,01 a 60.101,21 0,75%
  
De 60.101,22 a 601.012,10 0,70%
  
De 601.012,11 a 3.005.060,52 0,65%
  
De 3.005.060,53 a 6.010.121,04 0,55%
  
De 6.010.121,05 a 66.713.919,09 0,45%
  
De 22.527.248,10 a 38.797.141,13 0,30%
  
De 25.248.616,14 a 34.295.070,18 0,15%
  
Més de 73.256.520,18 0,01%
  
Terminis per a efectuar l'ingrés: de conformitat amb l'article 20.2 del Reglament General de Recaptació, de 20 de desembre de 1990:
  
- Notificacions entre els dies 1 i 15 de cada mes, fins al dia 5 del mes següent o hàbil posterior.
  
- Notificacions entre els dies 16 i darrer de cada mes, fins al dia 20 del mes següent o hàbil posterior.
  
Una vegada finalitzat el període de pagament voluntari, el cobrament de les quotes impagades es tramitarà d'acord amb el procediment de recaptació en via de constrenyiment, amb els recàrrecs i interessos corresponents.
  
Formes de realitzar l'ingrés:
  
- Pagament a la finestreta en qualsevol de les entitats bancàries següents: Caja de Ahorros del Mediterráneo, Bancaixa, BBVA, Banc de València, Caja Rural de Alicante, Banco Popular, Caja Murcia, la Caixa i Banco Guipuzcoano.
  
- A les nostres oficines de recaptació a:
  
Alacant: carrer de Sant Ferran, número 4.
  
Elx: carrer de Marià Benlliure, número 4.
  
Dénia: carrer de Ramón y Cajal, número 12.
  
Recursos: dins del termini de 15 dies comptadors des del sendemà d'esta notificació: reclamació economicoadministrativa davant el Tribunal Economicoadministratiu Regional de València o secretaria delegada a Alacant, sense perjuí del recurs de reposició previ, amb caràcter potestatiu, davant la Cambra Oficial de Comerç, Indústria i Navegació d'Alacant. Ambdues vies no es poden alternar.